Get You

Get You — песня, якую прадстаўнік Расіі Аляксей Вараб’ёў выканаў на конкурсе Еўрабачанне ў маі 2011 года. Па меркаванні самога спевака, кампазіцыя мела б усе шанцы на поспех. Ідэю таго, што ў Вараб’ёва ёсць шанец трапіць у тройку і нават перамогу, выказаў і пераможца Еўрабачання-2008 Дзіма Білан. Па выніках конкурсу песня заняла 16-е месца ў фінальным заліку. Гэта адзін з горшых вынікаў Расіі на конкурсе, калі не ўлічваць выступленне Філіпа Кіркорава (гл. Расія на конкурсе песні Еўрабачанне).

 Стварэнне 
Музыку і словы кампазіцыі напісаў Аляксей Вараб’ёў сумесна з вядомым шведскім прадзюсарам мараканскага паходжання RedOne, вядомы па сваіх сумесных працах са спявачкай Ледзі Гагай. Пры гэтым ён сам таксама ўдзельнічаў у запісе бэк-вакалу для трэка.

 На Еўрабачанні 
Нацыянальны вяшчальнік Еўрабачання ў Расіі «Першы канал» скарыстаўся правам самастойна (без правядзення нацыянальнага адборачнага тура) выбраць песню і, больш за тое, спецыяльна замовіў яе ў Швецыі. Афіцыйная прэм’ера Get You адбылася ў эфіры тэлеканала 12 сакавіка 2011 года ў рамках праекта «Фабрыка зорак. Вяртанне».

Перад конкурсам ў пачатак кампазіцыі была ўключаная стылізацыя пад рускі народны пройгрыш, якую напісаў сам выканаўца. Конкурсны нумар уключае бэк-танцораў са святлодыёдным падсвятленнем куртак і падэшваў абутку і выкарыстанне святлодыёдных табло.

Катэгорыя:Песні Расіі на конкурсе Еўрабачанне
Катэгорыя:Песні конкурсу Еўрабачанне 2011